
Rhan 1- Beth yw chwarae? 
Eglurodd Zosh et al. (2018) fod chwarae yn destun enfawr y mae athronwyr ac ysgolheigion wedi cael trafferth ei ddiffinio ers blynyddoedd. Er nad oes gwir ddiffiniad o chwarae, ddywedodd Albert Einstein mai chwarae yw’r ffurf eithaf o ymchwil (Bone 2021). Nid yn unig y mae chwarae’n darparu cyfleoedd ddysgu gwerthfawr sy’n hanfodol ar gyfer ddatblygiad cyfannol (Bone 2021) mae hefyd o fewn hawl pob plentyn i gymryd rhan yn rhydd mewn gweithgareddau chwarae, fel y nodir yn erthygl tri deg un o Gonfensiwn y Cenhedloedd Unedig ar Hawliau’r Plentyn (CCUHP).

Mae chwarae wedi’i brofi i ddatblygu plant ar draws gwahanol beuoedd, gan ei fod yn annog llawer o agweddau megis archwilio, darganfod a chyflyrau twf dychmygus Bone (2021). Yn ôl damcaniaeth Piaget o ddatblygiad gwybyddol, mae chwarae plant yn hanfodol i dwf eu deallusrwydd (Piaget 1951). Cynigiodd fod plant yn datblygu eu sgema trwy amsugno gwybodaeth o'r amgylchedd yn barhaus (Piaget 1951). Yn ôl ei ddamcaniaeth chwarae, dylai chwarae ac amgylchoedd plentyn hybu mwy o ddatblygiad ieithyddol a gwybyddol wrth iddynt fynd yn hŷn (Piaget 1951). Rhannodd Piaget a Vygotsky farn debyg ar chwarae. Mae Vygotsky yn credu bod chwarae yn cael effaith aruthrol ar ddatblygiad plentyn (Parker-Rees et al. 2006). Mae ei ddamcaniaeth yn awgrymu bod plant yn dysgu am y byd o’u cwmpas trwy chwarae. Yn ôl ei farn ef, mae plant yn dysgu trwy fecaneg chwarae'r byd o'u cwmpas, megis yr angen i ddringo grisiau a chanu clychau drws (Parker-Rees et al. 2006). Credai Vygotsky y gallai plant gyflawni'r lefelau uchaf o addysg trwy chwarae (Parker-Rees et al. 2006). Credai fod chwarae dychmygus yn rhyddhau plant ac yn caniatáu iddynt ddod ynddyn nhw eu hunain, neu’n rhywbeth gwahanol (Parker-Rees et al. 2006). Pwysleisia bwysigrwydd dychymyg a honnodd ei fod yn rhan o gefndir diwylliannol plentyn. Dywedodd fod chwarae dychmygus yn fath arbennig o chwarae oedd yn caniatáu i blentyn reoli ei ymddygiad wrth arbrofi gydag amrywiaeth o sgiliau (Parker-Rees et al. 2006).

Dywed Hughes (2002) nad oes unrhyw ffordd gywir neu anghywir o chwarae, mewn gwirionedd mae chwarae'n ymwneud â gweithgareddau er mwynhad yn hytrach nag anghenion. Yn ôl Hughes (2002) mae un ar bymtheg o wahanol fathau o chwarae, a gall amrywiaeth o fathau chwarae digwydd yn ystod un sesiwn chwarae. Y ddau fath o chwarae a amlygir yn y papur hwn yw chwarae strwythuredig a chwarae anstrwythuredig.

Eglurodd Shine (2023) bod sawl math o chwarae a welir yn aml o fewn plant. Y mathau mwyaf cyffredin o chwarae yw chwarae strwythuredig a chwarae anstrwythuredig (Shine 2023). Mae Shine (2023) yn disgrifio chwarae distrwythur fel gweithgaredd penagored lle na ddarperir unrhyw gyfarwyddiadau na rheolau. Gall y plentyn chwarae ar ei ben ei hun, gyda phlant eraill neu gydag eraill yn ystod chwarae anstrwythuredig. Mae Shine (2023) yn esbonio bod plant yn aml yn cymryd rhan mewn gweithgareddau chwarae anstrwythuredig fel adeiladu blociau, chwarae rôl, neu ddefnyddio ffigurynnau. Mae’r chwarae sy’n clymu fewn i’r categori chwarae distrwythur yn llawn dychymyg ac yn ddiderfyn, mae’r chwarae’n benagored ac yn darparu archwiliad i blant (Shine 2023). Mae chwarae anstrwythuredig fel arfer yn chwarae rhydd, sy’n cael ei wneud allan o ddiddordeb. Yn ystod y math hwn o chwarae gall plant wneud penderfyniadau eu hunain a dysgu mwy am eu diddordebau (Shine 2023). Creda Thiessen et al. (2013) bod chwarae anstrwythuredig yn annog plant i dyfu’n gymdeithasol, yn academaidd ac yn greadigol. Awgryma Thiessen et al. (2013) bod plant yn dysgu i gydweithio, addasu i wahanol amgylcheddau, arbrofi, ymchwilio, creu ystyr, dysgu beth maent yn ei garu, yr hyn y maent yn rhagori ynddo a sut i fod ynddyn nhw eu hunain trwy chwarae anstrwythuredig.

Yn ôl Magu plant (2021) chwarae strwythuredig yw pan fydd oedolion yn darparu adnoddau, yn cychwyn chwarae neu’n ymuno â chwarae plant i gynnig cyfeiriad neu arweiniad. Y math o chwarae strwythuredig a welir fel arfer mewn lleoliadau blynyddoedd cynnar yw gemau bwrdd a jig-so (Magu plant 2021). Mae chwarae strwythuredig yn bwysig ar gyfer datblygiad plant o bob oed creda Magu plant (2021) fodd bynnag, gall fod yn arbennig o fuddiol i blant ag awtistiaeth sy’n datblygu sgiliau chwarae cynnar megis rhannu, cymryd tro a rhyngweithio ag eraill. Mae gweithgareddau chwarae strwythuredig fel arfer yn gynnig cyfarwyddiadau clir i blant am yr hyn sydd angen ei wneud a phryd, yn ogystal â phwyntiau terfyn clir i'w helpu i ddeall pa gamau, sgiliau neu weithgareddau sydd eu hangen i gyrraedd nod terfynol y gêm. Mae hyn yn gwneud gemau strwythuredig yn fwy rhagweladwy ac yn haws ei reoli ar gyfer plant awtistig (Magu plant 2021). Ar y llaw arall mae Thiessen et al. (2013) yn dadlau y gall chwarae strwythuredig gyfyngu ar ryddid mynegiant plant a phrofi’r canlyniadau annisgwyl oherwydd ei natur gynlluniedig.

Rhan 2- Rôl yr oedolyn yn ystod chwarae
Yn ôl nidirect (dim dyddiad) mae'n bwysig bod plant yn arwain eu chwarae eu hun gan ei fod yn hybu datblygiad iachus. Mae angen amrywiaeth o gyfleoedd chwarae hunan-dywys ar blant i gynnal iechyd corfforol a meddyliol da, a datblygu sgiliau bywyd newydd (nidirect dim dyddiad). Awgryma UNICEF (dim dyddiad)  bod chwarae rhydd yn darparu rhyddid llwyr i blant i chwarae sut bynnag y dymunant. Mae Zaman (dim dyddiad) a ddyfynnir yn UNICEF (dim dyddiad) yn esbonio bod gan blant y rhyddid i ddewis popeth, fel deunyddiau chwarae, man diddordeb, a hyd yn oed y plot. Yn dibynnu ar yr amgylchiadau, gall plant fynegi eu hunain sut bynnag y dymunant yn ystod chwarae rydd. Mae Khanom (dim dyddiad) a ddyfynnir yn UNICEF (dim dyddiad) yn pwysleisio arwyddocâd y cyfleoedd hyn i blant. Mae pob plentyn yn mynegi ei hun yn ffordd unigryw. Efallai bydd gan un plentyn ddiddordeb mewn lluniadu, tra bydd well gan blentyn arall gwblhau gweithgaredd yn annibynnol (UNICEF dim dyddiad). Mae Khanom yn esbonio bod pob plentyn yn mynegi ei greadigrwydd mewn modd unigryw, a thrwy ddewis eu chwarae eu hunain mae plant yn cael y cyfle i wneud hyn (UNICEF dim dyddiad). Trwy reoli ei chwarae, mae plant yn dysgu ac yn datblygu eu sgiliau datrys problemau (UNICEF dim dyddiad). Trwy arwain eu chwarae, gall plant ddod o hyd i atebion i ddatrys problemau posibl, sy'n darparu’r cyfle i blant fynegi a datblygu eu ffordd o feddwl (Khanom dim dyddiad yn UNICEF dim dyddiad). Mae chwarae hunan-dywys yn rhoi cyfle i blant wneud eu penderfyniadau eu hunain, gyda rhai plant yn dewis chwarae gydag eraill a phlant eraill yn dewis chwarae ar eu pen eu hunain, eglura UNICEF (dim dyddiad).

Mae’n bwysig bod gweithwyr y blynyddoedd cynnar yn caniatáu i blant i chwarae yn annibynnol, am yr achos gall plentyn ddatblygu mwy o sgiliau yn ystod y fath hon o chwarae yn hytrach na chwarae gydag eraill (Khanom dim dyddiad yn UNICEF dim dyddiad). Pan fydd plentyn yn chwarae ar ei ben ei hun, mae'n ennyn diddordeb ei hun trwy ddefnyddio ei ddychymyg felly, mae hyn yn datblygu gallu'r plentyn i feddwl yn greadigol a difyrru ei hun UNICEF (dim dyddiad), ac o blentyndod cynnar maent yn bod yn annibynnol, meddai Zaman yn UNICEF (dim dyddiad). Mae meithrin annibyniaeth yn ifanc yn fuddiol yn ddiweddarach mewn bywyd (UNICEF dim dyddiad).

Wedi dweud hynny, mae Gweithredu Teuluol (2024) yn nodi bod gan oedolion rôl bwysig i’w chwarae o hyd yn ystod chwarae anstrwythuredig, megis dilyn cyfarwyddiadau’r plentyn neu ddarparu cymorth gydag unrhyw dasgau y maent wedi penderfynu eu gwneud ond na allant gwblhau yn llwyr. Mae Rymanowicz (2015) yn nodi mai’r ffordd symlaf i oedolion cefnogi plentyn i chwarae yw rhyngweithio â nhw wrth iddynt chwarae. Gall oedolion drafod eu chwarae gyda phlant, mae hyn yn helpu plant i ddeall bod oedolion yn poeni am eu chwarae ac yn parchu eu dewisiadau (Rymanowicz 2015).

 Mae Rymanowicz (2015) yn esbonio bod hi’n bwysig i oedolion gefnogi ac annog chwarae nid reoli ac ymyrryd. Mae cefnogaeth ac anogaeth yn ystod chwarae yn fuddiol i bob plentyn, ar y llaw arall pan fo oedolyn yn rheoli, yn cyfarwyddo neu’n tra-arglwyddiaethu ar chwarae plentyn mae ef neu hi yn diystyru’r egwyddor sylfaenol mai dewis plentyn yw chwarae ac yn ffurf o’u hunanfynegiant eglura Rymanowicz (2015). Fel arall, gall oedolion gynorthwyo ac annog twf trwy ehangu profiadau plant trwy fod yn bresennol a chymryd rhan heb gymryd drosodd, fel hyn, mae oedolion yn caniatáu i blant ddysgu ac archwilio sy'n eu hannog i ddatblygu fel unigolion (Rymanowicz 2015). Creda Kenneth et al. (2007) mai chwarae yn ffordd berffaith i oedolion ryngweithio’n uniongyrchol â phlant. Mae Kenneth et al. (2007) yn esbonio bod plant yn cael y cyfle i dyfu’n gyfannol pan fyddant yn rhyngweithio gydag oedolion yn ystod chwarae. Mae lles cymdeithasol, corfforol, gwybyddol ac emosiynol plant yn cael ei ddatblygu pan fydd oedolion yn ymgysylltu â nhw yn ystod chwarae (Kenneth et al. 2007).

Yn seiliedig ar ymchwil mae Scharer (2017) yn datgan bod athrawon o fewn y blynyddoedd cynnar yn dal i gredu bod chwarae yn rhywbeth y gallant ganiatáu i blant ei wneud rhwng tasgau a gweithgareddau academaidd, y bydd plant yn ymgymryd ag ef yn annibynnol, heb yr angen goruchwyliaeth oedolyn. Mae rhai athrawon yn gweld chwarae fel ffordd o ryddhau eu hamser eu hunain i wneud tasgau eraill (Scharer 2017). O fewn ei hymchwil darganfu Scharer (2017) fod llawer o athrawon yn pryderu y gall gormod o chwarae yn yr ystafell ddosbarth amharu â’u gallu i gwblhau eu cwricwlwm. Serch hynny, mae chwarae yn rhan hanfodol o’r cyfnod sylfaen, felly mae’n rhaid i athrawon gadw at y canllawiau. Nodir o fewn y cwricwlwm i Gymru y dylai chwarae fod yn hwyl ac yn ysgogol (Hwb dim dyddiad). Creda llywodraeth Cymru bod chwarae yn helpu plant i feddwl a gwneud synnwyr o’r byd o’u cwmpas, a dyna pam mae chwarae’n rhan sylfaenol o’r cwricwlwm (Hwb dim dyddiad)

Rhan 3- Arsylwi
Diffiniodd Stetson, Jablon a Dombro (2009) arsylwi fel y weithred o wylio, arsylwi a gwrando er mwyn cael cipolwg ar blant unigol (Adran iechyd a gwasanaethau dynol yr Unol Daleithiau 2013). Mae arsylwi yn golygu monitro ymddygiad, rhyngweithiadau, gweithgareddau a diddordebau plentyn yn agos tra hefyd talu sylw i bob agwedd ar ddatblygiad y plentyn (Adran Iechyd a Gwasanaethau Dynol yr Unol Daleithiau 2013). Yn ôl Jablon (dim dyddiad), mae arsylwadau yn chwarae rhan hanfodol wrth wella sgiliau addysgwyr, gan fod arsylwi ac addysgu wedi'u cydblethu'n agos.

Trwy arsylwi plant, mae ymarferwyr blynyddoedd cynnar yn ennill dealltwriaeth ddyfnach o bersonoliaethau a diddordebau unigryw'r plant yn eu dosbarth. Mae hyn yn caniatáu iddynt sefydlu perthnasoedd cryf gyda'r plant, gan feithrin ymdeimlad o ddiogelwch wrth i'r plentyn symud ymlaen (Jablon dim dyddiad). Esbonia Jablon (dim dyddiad) ymhellach y gall athrawon ddefnyddio’r wybodaeth a gasglwyd o arsylwadau i gynllunio gwersi pellach, gan ystyried diddordebau'r plant. Mae astudiaeth a gynhaliwyd gan Howard a Mclannes (2012) yn awgrymu bod plant yn profi lles emosiynol gwell pan fyddant yn gweld gweithgaredd fel chwarae yn hytrach na ddim chwarae. Mae hyn yn dangos bod ymgorffori diddordeb plentyn mewn gweithgareddau academaidd yn cynyddu ei debygolrwydd o gyfranogiad gweithredol.

Mae arsylwadau nid yn unig yn fuddiol i'r plant a'u hathrawon, ond maent hefyd yn ffordd werthfawr o gyfathrebu a bondio gyda theuluoedd (Jablon dim dyddiad). Mae aelodau’r teulu’n gwerthfawrogi clywed straeon am gyflawniadau eu plentyn. Mewn achosion lle mae cynnydd plentyn naill ai’n arafach neu’n fwy datblygedig, mae derbyn gwybodaeth i’w rhannu â theuluoedd yn dod yn hollbwysig er mwyn dangos gallu’r plentyn a’i barodrwydd ar gyfer dysgu pellach (Jablon dim dyddiad).

Defnyddir llawer o wahanol ddulliau arsylwi yn ystod y blynyddoedd cynnar. Y dull arsylwi a amlygwyd o fewn y papur hwn yw arsylwadau ffotograffig. Y dull arsylwi ffotograffig yw pan fydd athro neu weithiwr blynyddoedd cynnar yn tynnu lluniau o blant unigol neu grwpiau o blant yn cymryd rhan mewn gwahanol weithgareddau yn ystod sesiwn (Prifysgol Plymouth dim dyddiad). Nod y dull arsylwi hwn yw dal ymgysylltiad naturiol y plentyn â gweithgaredd trwy arddangos ei weithredoedd, lleoliad a chyflawniadau (Prifysgol Plymouth dim dyddiad). Defnyddir y dull hwn gan lawer o ysgolion fel tystiolaeth i ddangos bod plentyn neu grŵp o blant wedi cyflawni tasg yn effeithiol (Prifysgol Plymouth dim dyddiad).

Fel y nodwyd gan Lorina (2017), mae arsylwi ffotograffig yn ffordd wych o ddogfennu dysgu a thwf plentyn yn weledol. Mae’r dywediad bod llun yn werth mil o eiriau yn wir, gan wneud arsylwi ffotograffig yn ddull effeithiol a ddefnyddir mewn lleoliadau amrywiol (Lorina 2017). Yn debyg i ddulliau arsylwi eraill a ddefnyddir mewn ysgolion, mae manteision ac anfanteision i'r dull arsylwi ffotograffig hefyd. Creda Riddall-Leah (2005) nad yw arsylwadau ffotograffau bob amser yn darparu esboniad clir o'r hyn y mae'r plentyn yn ei wneud, oherwydd ei ddiffyg esboniad pellach. Ar y llaw arall, mae Drake (2005) yn dadlau bod arsylwadau ffotograffau yn effeithiol ac yn ffordd wych o ddogfennu proses ddysgu plentyn. Cefnogir y datganiad hwn gan Lorina (2017) sy’n datgan bod ffotograffau o blentyn yn cymryd rhan mewn gweithgaredd, ynghyd â disgrifiad byr, yn ffordd wych o ddogfennu datblygiad plentyn. Mewn gwirionedd, mae Lorina (2017) yn esbonio ei bod hi’n aml yn wir nad oes angen i’r arsylwr dreulio cymaint o amser ar y rhan ysgrifenedig o’r arsylwad, gan fod y llun ei hun yn cynnig dealltwriaeth glir o’r hyn sy’n digwydd. Gall cyfres o ffotograffau ddangos twf plentyn neu newidiadau mewn chwarae neu sgil dros amser (Lorina 2017). Mae Riddall-Leah (2005) yn anghytuno â’r datganiad hwn gan ei fod yn dadlau,  fod angen defnyddio ffurf ysgrifenedig o arsylwi i ddysgu a darganfod mwy am ddatblygiad plentyn, ac mae arsylwadau ffotograffau yn gyfyngedig gan ei fod yn dal yr hyn sy’n digwydd yn y cyfnod penodol hwnnw o amser yn unig. Mae Riddall-Leah (2005) yn dadlau na all unrhyw weithiwr proffesiynol benderfynu a yw plentyn yn datblygu’n gyfannol ar sail arsylwi ffotograff.

Rhan 4- Pam mae chwarae yn bwysig ar gyfer arsylwadau?- Sut gall oedolion gefnogi chwarae?
Yn ôl Saracho et al. (1998), mae cysyniadau chwarae ac arsylwadau yn cael eu trafod yn eang ym maes addysg y blynyddoedd cynnar. Mae chwarae yn werthfawr iawn ym mywydau plant ifanc, gan ei fod yn hanfodol ar gyfer eu datblygiad cyffredinol (Saracho et al. 1998). Mae arsylwadau’n ymwneud yn bennaf â chofnodi cynnydd plant yn systematig mewn lleoliadau addysgol (Saracho et al. 1998). Yn wahanol i chwarae, mae arsylwadau yn aml yn cael eu gweld yn niweidiol i les emosiynol plant (Saracho et al. 1998).

Esboniodd Saracho et al. (1998) bod plant, yn ystod cyfnodau o chwarae rhydd, yn dewis yn wirfoddol i gymryd rhan mewn gweithgareddau mewn amgylcheddau penodol. O dan amodau yma, mae plentyn yn dangos eu sgiliau a'u hymddygiad dewisol heb unrhyw ymyrraeth gan oedolyn. Mae hyn yn dangos bod chwarae’n darparu’r cyfle delfrydol i addysgwyr arsylwi defnydd naturiol plant o’u gwybodaeth, heb unrhyw anogaeth allanol (Saracho et al. 1998). O ganlyniad, gall addysgwyr derbyn dealltwriaeth fwy manwl gywir o gam datblygiadol plentyn (Saracho et al. 1998). Cefnogir hyn gan Early Years Matters (2023), sy’n honni y gall oedolion dderbyn gwybodaeth gywir am blant fel unigolion trwy weld beth a sut y maent yn dewis chwarae, yn ogystal â beth yw eu diddordebau a phwy yw ei ffrindiau. 
Cynhaliodd Louis (2020) arbrawf o arsylwi plant yn ystod chwarae rydd. Dewisodd y plentyn o fewn yr arbrawf i chwarae gyda phompom. Fesul un, gosododd y plentyn y pompom tu mewn i gynhwysydd gwag, cyn troi’r cynhwysydd wyneb i waered i wylio'r pompom yn cwympo allan. Eglurodd Louis (2020) fod cam ddatblygiad gwybyddol y plentyn yn amlwg yn ystod yr arsylwad hwn yn unig, gan awgrymu y gall gwylio plentyn yn chwarae cynnig dealltwriaeth glir o ble mae’r plentyn yn ei cham ddatblygiad.

Mae'n gyffredin i blant gael trafferth i gyflwyno tasgau nad oeddent wedi dewis eu gwneud, oherwydd efallai nad oes ganddynt gymhelliant i berfformio yn ystod y fath yma o weithgareddau (Saracho et al. 1998). Mewn gwirionedd, datgelodd astudiaeth gan Howard a Mclnnes (2012) gyferbyniad nodedig yn lles emosiynol plant sy’n cymryd rhan mewn dau fath o weithgaredd: y rhai sy’n debyg i chwarae a’r rhai sydd ddim yn debyg  i chwarae. Datgelodd yr astudiaeth fod y plant a oedd yn cymryd rhan mewn gweithgareddau tebyg i chwarae yn dangos sgorau sylweddol uwch i gymharu â’r rhai a gymerodd ran yn y gweithgaredd nad oeddent yn cael eu hystyried fel chwarae. Ymhellach, dangosodd dadansoddiad arsylwad manwl gynnydd mewn ymddygiad o fewn y plant a gymerodd ran yn y gweithgareddau fel chwarae (Howard a Mclnnes 2012).

Mewn rhai achosion, anogir oedolion i sefyll yn ôl, a chaniatáu i blant i chwarae’n rhydd a chymryd risgiau eu hunain. O bryd i’w gilydd, mae plentyn yn ymgolli’n llwyr yn ei weithgareddau, gan ganiatáu i’r oedolyn gamu’n ôl a dadansoddi sut y gall ddatblygu ymhellach o’r ymgysylltiad hwn (genedigaeth i bump dim dyddiad). Fel arall, gall yr oedolyn ddewis darparu cymorth i hwyluso'r broses ddysgu (Mater o enedigaeth i bump dim dyddiad).Mae damcaniaeth Burner o ddatblygiad gwybyddol ac adeileddiaeth yn nodi bod angen cymorth oedolion ar blant ar ffurf weithredol pan fyddant yn dechrau dysgu cysyniadau newydd (Wheeler dim dyddiad). I ddechrau, maent yn dibynnu ar arweiniad oedolion, ond wrth iddynt symud ymlaen yn eu datblygiad gwybyddol, gall lefel y gefnogaeth bylu'n raddol (Wheeler dim dyddiad). Mae damcaniaeth Burner yn amlygu pwysigrwydd yr oedolyn gwybodus, gan nodi y gall oedolion sydd yn ddiffyg gwybodaeth a dealltwriaeth o gam datblygiadol plentyn ymyrryd â’u chwarae a’u hamddifadu o ddatblygiad.

Er mwyn arsylwi plant yn deg ac yn gywir wrth chwarae, mae oedolion yn chwarae rhan allweddol wrth ddarparu’r amgylchedd chwarae ac adnoddau cywir i’r plant (Saracho et al. 1998). Roedd Parker-Rees et al. (2010) yn nodi bod dysgu yn broses ac mae gwylio plant ifanc iawn a’u chwilfrydedd cynhenid i ddysgu fel pe bai’n awgrymu bod dysgu eisoes wedi’i fywiogi, ei fod yn bwydo’n ôl arno’i hun, ac y gall barhau am byth. Mae ansawdd y dysgu, fodd bynnag, yn cael ei ddylanwadu'n fawr gan yr amgylchedd. Os yw plant wedi'u hamgylchynu ag amgylcheddau gwael, negyddol, mae eu gallu i ddatblygu'n gyfannol yn cael ei beryglu (Parker-Rees et al. 2010). Mae amgylcheddau positif yn sicrhau dewis, diogelwch, cysur, ymgysylltiad a chyfle i blant, yn ôl Mater o Enedigaeth i Bump (dim dyddiad). Yr amgylcheddau dysgu gorau i blant yw’r rhai sy’n rhoi’r cyfle iddynt fod yn greadigol ac yn annibynnol gan ganiatáu iddynt fentro a chael profiadau (o enedigaeth i bum mater dim dyddiad). Awgryma hyn, bod oedolion sy’n hyddysg mewn meithrin amgylchedd sy’n cefnogi datblygiad, yn gwneud cyfraniad sylweddol i ddatblygiad plant. Cefnogir hyn gan Montessori a ddadleuodd fod plant, yn wahanol i oedolion, nid yn unig y mae plentyn yn cofio eu hamgylcheddau maent yn amsugno eu hamgylchoedd, a bod yr hyn a welant yn dod yn rhan ohonynt ac yn eu siapio ar gyfer y dyfodol (Slatter dim dyddiad).



























Llyfryddiaeth
Birth to fove matters (dim dyddiad) Supporting development and learning. Ar gael ar: https://birthto5matters.org.uk/supporting-development-and-learning/#:~:text=Sometimes%20a%20child%20is%20deeply,offer%20support%20for%20the%20learning. (Accessed 28 o Chwefror 2024) 

Bone, M. (2021) "The Role of Play in Early Child Development: An In-depth View" (Integrated Studies. Ar gael ar: https://digitalcommons.murraystate.edu/cgi/viewcontent.cgi?article=1350&context=bis437 (Accessed 17fed o Chwefror 2024) 

Charlotte Stetson, Judy Jablon, and Amy L. Dombro, Observation: The Key to Responsive Teaching Workbook with DVD (Washington, DC: Teaching Strategies, 2009), 1.
Drake, J (2006) Observing Children. Ar gael ar: https://www.nurseryworld.co.uk/news/article/observing-children (Accessed 28 o Chwefror 2024)

Early years matters (dim dyddiad) Observation, Assessment and Planning. Ar gael ar: https://www.earlyyearsmatters.co.uk/eyfs/a-unique-child/planning/#:~:text=Observing%20what%20children%20choose%20to,information%20about%20children%20as%20individuals. (Accessed 28 o Chwefror 2024)

Family action (2024) The role of adults in supporting children’s play. Ar gael ar: https://www.family-action.org.uk/our-voices/2022/09/19/adults-role-helping-children-play/ (Accessed 21fed o Chwefror 2024)

Howard, J. and Mclnnes, K. (2012) ‘The Impact of Children’s Perception of an Activity as Play Rather Than Not Play on Emotional Well-being’, Child: Care, Health and Development, Vol 39, Issue 5, tud. 737-742 (Accessed 28 o Chwefror 2024) 

Hughes, B. (2002) 16 Different Types of Play. Ar gael ar: https://www.encourageplay.com/blog/16-different-types-of-play (Accessed 17fed o Chwefror 2024) 

Hwb (no date) Play/ Active Leaning. Ar gael ar: https://hwb.gov.wales/storage/52aae98d-65ed-4065-9222-1a7876e150de/play-active-learning-overview-for-3-to-7-year-olds.pdf (Accessed 25fed o Chwefror 2024)

Jablon, J (no date) Taking it all in. Ar gael ar: https://www.isbe.net/Documents_KIDSWebsiteResources/Taking%20it%20all%20in.pdf (Accessed 27 o Chwefror 2024)

Kenneth, R. (2007) ‘The Importance of Play in Promoting Healthy Child Development and Maintaining Strong Parent-Child Bonds’, THE AMERICAN ACADEMY OF PEDIATRICS, 119 (1): 182–191. Ar gael ar: https://publications.aap.org/pediatrics/article/119/1/182/70699/The-Importance-of-Play-in-Promoting-Healthy-Child?autologincheck=redirected?nfToken=00000000-0000-0000-0000-000000000000 

Lorina (2024) Different types of observation methods. Ar gael ar: https://aussiechildcarenetwork.com.au/articles/childcare-programming/different-types-of-observation-methods (Accessed 27 o Chwefror 2024)

Louis, A. (2020) ‘Why observe children at play?’, Early Childhood Education Blog, 8fed o Hydref. Available at: https://www.himama.com/blog/why-observe-children-at-play/ (Accessed 28 o Chwefror 2024) 

Nidirect (dim dyddiad) How play helps children’s development. Ar gael ar: https://www.nidirect.gov.uk/articles/how-play-helps-childrens-development#toc-0 (Accessed 20fed o Chwefror 2024)



Parker-Rees, R and Willan, J (2006) EARLY YEARS EDUCATION. USA and Canada: Routledge 
Parker-Rees, R. et al. (2010) Early Childhood Studies. 3ydd edn. British Library: Learning Matters Ltd. (Accessed 28 o Chwefror 2024) 

Piaget, J ((1951) Play, Dreams And Limitation In Childhood. Park Square, Milton Park, Abingdon, Oxon: Routledge 

Raisingchildren.net.au (2021) Structured play: new skills for autistic children. Ar gael ar: https://raisingchildren.net.au/autism/school-play-work/play-learning/structured-play-asd#:~:text=Structured%20play%20is%20when%20an,both%20important%20for%20children%27s%20development. (Accessed 18fed o Chwefror 2024)

Riddall-Leah, S (2005) How to observe children. First edn. Halley Court, Jordan Hill, Oxford. 

Rymanowicz, K (2014) The power of play- Part 5: Adult roles in child’s play. Ar gael ar: https://www.canr.msu.edu/news/the_power_of_play_part_5_adult_roles_in_childs_play#:~:text=Adults%20can%20extend%20and%20support,and%20respect%20their%20play%20decisions. (Accessed 21fed o Chwefror 2024)

Saracho, O. Spodek, B (1998) Multiple Perspectives on Play in Early Childhood Education. 1st edn.. United States of America: State University of New York Press, Albany. (Accessed 27 o Chwefror 2024)

Scharer, J. (2017) ‘Supporting Young Children’s Learning in a Dramatic Play Environment’, JOURNAL OF CHILDHOOD STUDIES, Vol. 42 No.3 tud- 62. 

Shine (2023) Structured Vs. Unstructured Play: Which Is Better?. Ar gael ar: https://shinenyc.net/front-page-blog/structured-vs-unstructured-play-which-is-better-for-my-child/ (Accessed 18fed o Chwefror 2024)

Slatter, B. (no date) Creating enabling environments for young children. Ar gael ar: https://www2.oxfordshire.gov.uk/cms/sites/default/files/folders/documents/childreneducationandfamilies/informationforchildcareproviders/Toolkit/My_Space_Creating_enabling_environments_for_young_children.pdf (Accessed 28 o Chwefror 2024)

The University of Plymouth (no date) Making observations. Ar gael ar: https://www.plymouth.ac.uk/research/peninsula-research-in-outdoor-learning/good-from-woods/methods/observations (Accessed 27 o Chwefror 2024)

Thiessen, M, Gluth, S and Corso, R ‘International Journal of Cross-Disciplinary Subjects in Education (IJCDSE)’, Unstructured Play and Creative Development in the Classroo, 4(4), tud 1341-1342. Ar gael ar: https://d1wqtxts1xzle7.cloudfront.net/67007859/ijcdse.2042.6364.2013-libre.pdf?1620467366=&response-content-disposition=inline%3B+filename%3DUnstructured_Play_and_Creative_Developme.pdf&Expires=1708338237&Signature=UPCV4kkZugu5gYT9ve9VHkwDGk9EsFS7NkbFb-syBoPe3PXzGGpjYdeacezNchiDJt~panWbt7X64D2Xpm9ZP9F1cSlouiun7Qo2wlO69cUiDS6MQW0EnuvIMZ71plYItLmqgA61-~dwCJb91r8~PZo7fSn~MzBFpJdblV4oBVe11w1r8IMXxQOKMX1pWIcYCQ3z9Q1cmx58YRBs-dMuJvbMPIr0lLtpsW1cyaBM3aT6qEInwxM3SVbcqtHhMLBFWuEUd81GjN5qH2TOU7m5H-LsnQC~J4idoatxSk2pJAgERsWeF5HagEW2jB~hVnW~gOqaXL5B1qXXErVa1UKqnQ__&Key-Pair-Id=APKAJLOHF5GGSLRBV4ZA (Accessed 18fed o Chwefror 2024)

U.S. Department of health & human services (2013) What is observation?. Ar gael ar: https://eclkc.ohs.acf.hhs.gov/child-screening-assessment/child-observation-heart-individualizing-responsive-care-infants-toddlers/what-observation#:~:text=Observation%20can%20also%20be%20described,to%20learn%20about%20a%20child. (Accessed 27 o Chwefror 2024) 

UNICEF (no date) What is free play and why should you encourage it at home? . Ar gael ar: https://www.unicef.org/parenting/child-care/what-is-free-play (Accessed 20fed o Chwefror 2024)
Wheeler, S. (no date) Jerome Burner On The Scaffolding Of Learning. Ar gael ar: https://www.teachthought.com/wp-content/uploads/2014/12/bruner-scaffolding-of-learning.jpg (Accessed 28 o Chwefror 2024) 

Zosh JM,  Hirsh-Pasek K, Hopkins EJ, Jensen H, Liu C, Neale D< Solis SL and Whitebread D (2018) ‘Accessing the Inaccessible: Redefining Play as a Spectrum’, Front Psychol, 9:1124. doi: 10.3389/fpsyg.2018.01124. Ar gael ar : https://www.frontiersin.org/journals/psychology/articles/10.3389/fpsyg.2018.01124/full (Accessed 17fed o Chwefror 2024) 
































2

